Diari Oficial de la Generalitat Valenciana


Sumari del DOGV 2414, del 27-12-1994 (1994/833377)

ORDRE de 27 d'octubre de 1994 de la Conselleria d'Administració Pública, per la qual es desplega el Decret 116/1994, de 21 de juny, que regula els símbols, tractaments i honors de les entitats locals de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1994/10/27/(2)/dof/vci/html**

### Dades del document

Número de DOGV
:   2414

Data del DOGV
:   27-12-1994

Secció del DOGV
:   DISPOSICIONS GENERALS

Número del document
:   1994/833377


Data del document
:   27-10-1994

Organisme emissor
:   Conselleria d'Administració Pública

Tipus de document
:   Ordre

Anàlisi jurídica

ORDRE de 27 d'octubre de 1994 de la Conselleria d'Administració Pública, per la qual es desplega el Decret 116/1994, de 21 de juny, que regula els símbols, tractaments i honors de les entitats locals de la Comunitat Valenciana.   
El Decret 116/1994, de 21 de juny, del Consell de la Generalitat Valenciana, ha derogat expressament el Decret 77/1990, de 14 de maig, que regulava el procediment per a l'adopció, modificació i rehabilitació dels escuts i banderes municipals.  
Des de la creació del Consell Tècnic, òrgan consultiu col·legiat, la seua competència en l'emissió d'informes en matèria de símbols, honors i distincions de les entitats locals, ha posat de manifest el caràcter eminentment tècnic de les seues funcions quant a la fixació d'una sèrie de criteris en matèria d'heràldica i vexil·lologia que han servit d'orientació a les corporacions locals per a sol·licitar l'aprovació dels símbols locals.  
Aquesta nova ordre es justifica en la necessitat de regular determinats aspectes del decret de símbols que afecten l'estabilitat i la permanència en el càrrec dels membres del Consell Tècnic, fonamentalment pel caràcter tècnic de les seues funcions, i sense perjudici de les facultats de designacions o cessament que durant la legislatura se li atribueix als òrgans competents per al seu nomenament.  
Per tot això, en virtut de les atribucions conferides per l'article 7 del Decret 16/1994, de 8 de febrer, del Govern Valencià, pel qual s'aprova el Reglament Orgànic i Funcional de la Conselleria d'Administració Pública.  
ORDENE:  
Article primer  
Els membres del Consell Tècnic, òrgan consultiu de la Generalitat Valenciana en matèria d'heràldica i vexil·lologia, seran nomenats per períodes de quatre anys, coincidents amb cada legislatura autonòmica.  
Article segon  
La condició de membre del Consell Tècnic es perdrà per qualsevol dels següents motius:  
1. Per mort.  
2. Per renúncia.  
3. Per expiració del període per al qual s'obtingué el nomenament.  
4. Per incapacitat declarada mitjançant resolució judicial ferma.  
5. Per haver sigut condemnat mitjançant resolució judicial ferma a pena d'inhabilitació absoluta o inhabilitació especial per a càrrecs públics, dret de sufragi actiu i passiu, professió o ofici.  
6. Per cessament en el càrrec en virtut del qual fou nomenat.  
Si es produeix una vacant entre els membres del Consell Tècnic per qualsevol dels motius enumerats, la vacant produïda s'ocuparà en el termini de tres mesos, d'acord amb el que preveu l'article 5 del Decret 116/1994, de 21 de juny.  
Article tercer  
A l'efecte d'assegurar la continuïtat en les actuacions del Consell Tècnic, aquells membres el termini de nomenament dels quals haja finalitzat continuaran exercint les seues funcions fins a la presa de possessió dels nous membres.  
Article quart  
Els òrgans competents designaran els membres del Consell Tècnic, i hauran de comunicar les esmentades designacions al conseller d'Administració Pública, a l'efecte de la seua publicació.  
DISPOSICIó DEROGATòRIA  
Queda derogada l'Ordre de 21 de juny de 1990, per la qual es despleguen determinats aspectes del Decret 77/1990, de 14 de maig, del Consell de la Generalitat Valenciana.  
València, 27 d'octubre de 1994  
El conseller d'Administració Pública  
LUIS BERENGUER FUSTER


Còpia Permalink ELI